Yasunari Kawabata

Yasunari Kawabata, lahir di Osaka, Jepang, tanggal 11 Juni 1899.http://www.nndb.com/people/769/000141346/ diaksés tgl 28 Nopémber 2011 Kawabata téh sastrawan Jepang munggaran anu kasinugrahan hadiah Nobel dina widang sastra. Ampir taya nu wanoheun di saluareun Jepang mah saméméh narima hadiah Nobel taun 1968. Carpon-carpon jeung novel-novel Kawabata anu nuduhkeun yén Kawabata calakan, témbong umumna dina suasana sedih, nyaritakeun lalakon jalma-jalma anu hanaang ku trésna-asih, séks, atawa hubungan kamanusaan. Kawabata téh anak dokter.http://www.nobelprize.org/nobel_prizes/literature/laureates/1968/kawabata-bio.html, diaksés tanggal 28 Nopémber 2011 Kolotna maot mangsa inyana burey kénéh, saterusna diurus ku ninina ti pihak indung, tur disakolakeun di sakola umum di Jepang. Antara taun 1920 tepi ka 1924 Kawabata nyuprih élmu Universitas Imperial Tokyo, tepi ka nyangking  gelar sarjana. Kawabata miluan  ngadegkeun Jidai Bungei, publikasi média dina gerakan anyar sastra Jepang modéren.  Taun 1959, Kawabata narima medali Goethe di Frankfurt, Jérman. Kawabata tiwas alatan maéhan manéh  di Zushi, Jepang dina tanggal 16 April 1972.

Karya-karya Yasunari Kawabata
 Izu no Odoriko (Tukang Ibing  Izu jeung carita-carita lianna) (1927).
 Asakusa Kurenaidan  (1930) 
 Yukiguni (Nagara Salju) (1948) 
 Meijin (Master Go) (1951) 
 Sembazuru (1952) 
 Yama no Oto (Sora Gunung) (1954) 
 Mizuumi (Talaga) (1954) 
 Nemureru Bijo (Imah Parawan Saré) (1960) 
 Koto (Puseur Dayeuh kolot) (1962) 
 Utsukushisa to Kanashimi (Kageulisan jeung Kanalangsaan) (1964) 
 Kataude (Leungeun Sabeulah) (1964) 
 Tanpopo (Dandelion) (1974, medal sanggeus Kawabata tiwas) 
 Palm of the Hand Stories (1988, Kumpulan Carpon, medal sanggeus Kawabata tiwas) 
 Salju Munggaran di Fuji (2000, Kumpulan Carpon, medal sanggeus kawabatan tiwas) 

Rujukan

Kategori:Biografi
Kategori:Sastrawan Jepang
Kategori:Nu babar taun 1899
Kategori:Nu pupus taun 1972